ZÁPISNICA Z PRACOVNEJ PORADY 
konanej dňa 17. 08. 2026
Miesto konania: Zborovňa ZŠ Ihľany, 127
Prítomní: podrobný zoznam pedagogických a nepedagogických zamestnancov je uvedený v priloženej prezenčnej listine
Predsedajúca: riaditeľka školy PaedDr. I. Miturová
Zapisovateľka: Ing. Mgr. Paludková
Overovatelia zápisnice: Bianca Galliková, Mgr. D. Dzurňáková

Program:
1. Otvorenie porady – schválenie programu, určenie zapisovateľky a overovateľov zápisnice.

2. Interné predpisy školy – prerokovanie a schvaľovanie pedagogickej a prevádzkovej dokumentácie:

Pracovný poriadok

Organizačný poriadok

Prevádzkový poriadok (obsahuje prevádzkové poriadky pre športovú miestnosť, PC učebňu a Snoezelen)

Rokovací poriadok pedagogickej rady

Vnútorné predpisy

3. Vnútorné smernice školy pre rok 2026 – oboznámenie sa so smernicami a ich schvaľovanie:

Smernica č. 9/2026 o evakuácii + Evakuačný plán

Smernica č. 11/2026 o pandémii chrípky

Smernica č. 12/2026 o prevencii proti pedikulóze (zavšivaveniu)

Smernica č. 13/2026 o organizácii školských výletov a exkurzií

Smernica č. 14/2026 o organizácii školy v prírode

Smernica č. 15/2026 o vybavovaní sťažností

Smernica č. 16/2026 o slobodnom prístupe k informáciám

Smernica č. 17/2026 – GDPR (Ochrana osobných údajov)

4. Pracovnoprávne záležitosti zamestnancov – informácie o organizácii práce nadčas, práce z domu (1,5 hod.) a pracovnej dobe.
5. Organizácia výchovno-vzdelávacieho procesu – schválenie prísnejšieho režimu a postupu pri ospravedlňovaní vymeškaných hodín žiakov.

6. Rozdeľovník zodpovedností – schválenie tabuľky personálnych zodpovedností zamestnancov.

7. Pokyny k slávnostnému otvoreniu školského roka 2026/2027 – organizačné, technické a materiálne zabezpečenie dňa 01. 09. 2026.

8. Príprava nového školského roka – harmonogram osobného hodnotenia zamestnancov, príprava tried, zaškolenie administrátorom EduPage.

9. Rôzne – diskusia k prevádzkovým otázkam školy (školské pomôcky, rozpis dozorov, projekt Školské ovocie).

10. Záver a schválenie uznesení

Priebeh: 
K bodu 1 


Pracovnú poradu otvorila a viedla pani riaditeľka školy PaedDr. Irina Miturová. Privítala prítomných zamestnancov a oboznámila ich navrhnutým programom pracovnej porady. K predloženému programu neboli vznesené žiadne doplňujúce návrhy ani pripomienky. Program zasadnutia bol schválený hlasovaním.

Za: 11  Proti: 0  Zdržal sa: 0 
Za zapisovateľku zápisnice bola určená Paludková a za overovateľov zápisnice B. Galliková, D. Dzurňáková.
K bodu 2
Pani riaditeľka oboznámila prítomných zamestnancov s obsahom a aktualizáciami interných predpisov školy, pedagogickej a prevádzkovej dokumentácie. Dokumenty boli členom pedagogickej rady predložené na prerokovanie:
· Pracovný poriadok školy,

· Organizačný poriadok školy,

· Prevádzkový poriadok školy vrátane prevádzkových poriadkov športovej miestnosti, počítačovej učebne a miestnosti Snoezelen,

· Rokovací poriadok pedagogickej rady,

· Vnútorné predpisy školy.

Prítomní zamestnanci sa k predloženým dokumentom vyjadrili, oboznámili sa s ich obsahom a navrhovanými úpravami. Po prerokovaní odporučili uvedené dokumenty schváliť a zaviesť do praxe školy.
K bodu 3

Pani riaditeľka oboznámila zamestnancov s obsahom a účelom vnútorných smerníc školy platných pre školský rok 2026/2027. Zdôraznila význam jednotlivých smerníc pre zabezpečenie bezpečnosti, ochrany zdravia, organizácie výchovno-vzdelávacieho procesu, ochrany osobných údajov a dodržiavania právnych predpisov v podmienkach školy.

Zamestnanci prerokovali tieto vnútorné smernice:

· Smernicu č. 9/2026 o evakuácii vrátane Evakuačného plánu školy,

· Smernicu č. 11/2026 o pandémii chrípky,

· Smernicu č. 12/2026 o prevencii proti pedikulóze (zavšivaveniu),

· Smernicu č. 13/2026 o organizácii školských výletov a exkurzií,

· Smernicu č. 14/2026 o organizácii školy v prírode,

· Smernicu č. 15/2026 o vybavovaní sťažností,

· Smernicu č. 16/2026 o slobodnom prístupe k informáciám,

· Smernicu č. 17/2026 – GDPR (Ochrana osobných údajov).

Prítomní zamestnanci boli podrobne oboznámení s obsahom jednotlivých smerníc, s ich praktickým uplatňovaním v podmienkach školy, ako aj s povinnosťami zamestnancov vyplývajúcimi z uvedených dokumentov. V diskusii boli zodpovedané otázky týkajúce sa postupov pri evakuácii, organizovania mimoškolských aktivít, ochrany zdravia žiakov a zamestnancov, vybavovania sťažností a ochrany osobných údajov. Po prerokovaní zamestnanci vzali uvedené smernice na vedomie a odporučili ich na schválenie a uplatňovanie v praxi školy.
K bodu 4

Pani riaditeľka informovala pedagogických a nepedagogických zamestnancov o organizácii práce v školskom roku 2026/2027, o podmienkach výkonu práce nadčas, o možnostiach práce z domu (home office) v rozsahu 1,5 hodiny týždenne a o dodržiavaní pracovného času.

Prítomní zamestnanci boli oboznámení s tým, že práca nadčas môže byť vykonávaná len na základe pokynu alebo predchádzajúceho súhlasu zamestnávateľa a bude evidovaná v súlade s platnými pracovnoprávnymi predpismi. Ďalej boli prerokované pravidlá pracovnej disciplíny, dodržiavania pracovného času, evidencie dochádzky, zastupovania neprítomných zamestnancov a oznamovania neprítomnosti v práci. Zamestnanci vzali predložené informácie na vedomie.
K bodu 5

Pani riaditeľka oboznámila prítomných zamestnancov s návrhom prísnejšieho režimu ospravedlňovania absencií žiakov na školský rok 2026/2027. Návrh upravuje maximálny počet dní ospravedlnených rodičom, postup pri prekročení stanoveného limitu a spôsob riešenia neospravedlnených hodín. 
K bodu 6

Pani riaditeľka predložila prítomným zamestnancom na prerokovanie a schválenie Rozdeľovník zodpovedností zamestnancov na školský rok 2026/2027, v ktorom sú určení garanti jednotlivých oblastí činnosti školy, školských podujatí, súťaží, administrácie školských informačných systémov, inklúzie, zápisu žiakov do 1. ročníka, výzdoby školy a ďalších organizačných úloh. 
Súčasťou dokumentu je aj postup organizačného zabezpečenia školských podujatí a zodpovednosť garantov za prípravu, realizáciu a vyhodnotenie jednotlivých aktivít. Zamestnanci prerokovali predložený rozdeľovník, vzali na vedomie určenie zodpovedných osôb za jednotlivé oblasti a schválili jeho realizáciu v podmienkach školy počas školského roka 2026/2027.
K bodu 7

Pani riaditeľka školy oboznámila zamestnancov s organizačným, technickým a materiálnym zabezpečením slávnostného otvorenia školského roka 2026/2027, ktoré sa uskutoční dňa 1. septembra 2026 o 08:00 hod. v budove základnej školy.

Pedagogická rada prerokovala zabezpečenie podujatia a schválila nasledovné úlohy:

· vypracovať a doručiť na Obecný úrad textový oznam určený na odvysielanie v obecnom rozhlase,

· zverejniť oznam o slávnostnom otvorení školského roka na webovej stránke školy,

· zabezpečiť technickú a organizačnú prípravu priestorov školy.
K bodu 8 

Pani riaditeľka oboznámila zamestnancov s úlohami súvisiacimi s prípravou nového školského roka 2026/2027. Prerokovaný bol harmonogram osobného hodnotenia zamestnancov, príprava tried a učební na začiatok školského roka a zabezpečenie zaškolenia zamestnancov na prácu v systéme EduPage.

Osobné hodnotenie zamestnancov sa uskutoční v dňoch 17. 08. 2026 a 18. 08. 2026 podľa vopred určeného harmonogramu. Zamestnanci boli zároveň informovaní o povinnosti pripraviť triedy, učebné pomôcky a pedagogickú dokumentáciu na začiatok školského roka.

V rámci prípravy na elektronickú správu školskej agendy bol dohodnutý pevný termín zaškolenia zamestnancov na prácu v systéme EduPage, ktoré sa uskutoční dňa 19. 08. 2026 a 20. 08. 2026 pod vedením administrátora systému. Cieľom školenia je zjednotiť postupy pri vedení pedagogickej dokumentácie, evidencii dochádzky a komunikácii so zákonnými zástupcami.
K bodu 9

V rámci bodu rôzne boli prerokované aktuálne prevádzkové otázky školy. Pedagogickí zamestnanci diskutovali o zabezpečení a doplnení školských pomôcok na nový školský rok. 

Ďalej bol prerokovaný rozpis pedagogických dozorov. Zamestnanci boli oboznámení s návrhom rozpisu dozorov počas prestávok, pri príchode a odchode žiakov zo školy. 

V rámci projektu Školské ovocie boli pedagogickí zamestnanci informovaní o pokračovaní projektu v školskom roku, o harmonograme dodávok ovocia a zeleniny a o organizačnom zabezpečení distribúcie medzi žiakov. 

Prítomní vzali všetky informácie na vedomie a dohodli sa na vzájomnej spolupráci. 

K bodu 10
UZNESENIA

Pracovná porada 
BERIE NA VEDOMIE

1. Pokyny riaditeľky základnej školy k slávnostnému otvoreniu školského roka 2026/2027.
2. Informácie k priebehu a harmonogramu osobného hodnotenia zamestnancov.
3. Informácie o uložení dokumentácie k práci nadčas, práci z domu a úprave pracovnej doby .
4. Prerokovanie vnútorných predpisov, organizačných smerníc a prevádzkových poriadkov školy.
SCHVAĽUJE

Pracovná porada schvaľuje / odporúča riaditeľke školy na schválenie:

1. Pracovný poriadok Základnej školy s účinnosťou od 01. 09. 2026.
2. Organizačný poriadok Základnej školy  s účinnosťou od 01. 09. 2026.
3. Prevádzkový poriadok školy vrátane prevádzkových poriadkov pre športovú miestnosť, PC učebňu a Snoezelen.
4. Rokovací poriadok pedagogickej rady Základnej školy.
5. Rozdeľovník zodpovedností zamestnancov ako súčasť Plánu práce školy na školský rok 2026/2027.
6. Postup ospravedlňovania vymeškaných hodín žiakov v prísnejšom režime.
7. Interné smernice Základnej školy pre rok 2026:
Smernica č. 9/2026 o evakuácii a Evakuačný plán školy
Smernica č. 11/2026 – Pandémia chrípky
Smernica č. 12/2026 o prevencii proti pedikulóze (zavšivaveniu)
Smernica č. 13/2026 o organizácii školských výletov a exkurzií
Smernica č. 14/2026 o organizácii školy v prírode
Smernica č. 15/2026 o vybavovaní sťažností
Smernica č. 16/2026 o slobodnom prístupe k informáciám
Smernica č. 17/2026 – GDPR (Ochrana osobných údajov)
UKLADÁ ÚLOHY

Naštudovať schválené vnútorné predpisy, prevádzkové poriadky a smernice školy.
Zodpovední: všetci pedagogickí a nepedagogickí zamestnanci
Termín: do 31. 08. 2026
Absolvovať osobné hodnotenie zamestnanca podľa určeného harmonogramu.
Zodpovední: všetci zamestnanci školy
Termín: 17. 08. 2026 a 18. 08. 2026
Zabezpečiť materiálnu, technickú a estetickú prípravu tried  na nový školský rok.
Zodpovední: triedni učitelia, správcovia a nepedagogickí zamestnanci
Termín: do 28. 08. 2026

Spracovať textový oznam pre obecný rozhlas o slávnostnom otvorení školského roka a doručiť ho na obecný úrad.
Obsah oznamu: Slávnostné otvorenie školského roka 2026/2027 dňa 01. 09. 2026 o 08:00 hod. v budove tunajšej základnej školy.
Termín vyhlásenia v rozhlase: 26. 08. 2026 a 28. 08. 2026
Zodpovedný: triedna učiteľka (TU) 2.A
Termín odovzdania na OÚ: najneskôr do 25. 08. 2026
Zverejniť oficiálny oznam o slávnostnom otvorení školského roka na webovej stránke školy.
Obsah oznamu: Slávnostné otvorenie školského roka 2026/2027 dňa 01. 09. 2026 o 08:00 hod. v budove tunajšej základnej školy.
Zodpovedný: správca webového sídla školy
Termín: 21.08.2026
Dohodnúť pevný termín a organizačne zabezpečiť zaškolenie zamestnancov na prácu s EduPage.
Zodpovedný: administrátor EduPage / vedenie školy
Termín: ihneď
Preukázateľne oboznámiť žiakov a ich zákonných zástupcov s prísnejším postupom pri ospravedlňovaní vymeškaných hodín.
Zodpovední: triedni učitelia
Termín: 02. 09. 2026 / na prvom rodičovskom združení
Hlasovanie 

Počet prítomných zamestnancov: 11
Za: 11 
  Proti: 0    Zdržal sa: 0
Uznesenia boli schválené jednomyseľne. 
Všetci prítomní zamestnanci hlasovali za predložené návrhy.

Záver

Pani riaditeľka poďakovala všetkým prítomným za účasť na pracovnej porade, za aktívny prístup pri prerokovávaní jednotlivých bodov programu a za doterajšiu prácu pri príprave nového školského roka 2026/2027. Zároveň vyzvala zamestnancov k zodpovednému plneniu prijatých úloh a popriala im veľa pracovných úspechov, dobrej spolupráce a pevné zdravie v nadchádzajúcom školskom roku.
Zapisovateľka: Ing., Mgr. M.Paludková
             ___________________________

Overovatelia: Mgr. D.Dzurňáková, B. Galliková      ___________________________

Schválila: Riaditeľka školy PaedDr. I. Miturová 
___________________________

Príloha

Hromadná prezenčná listina z pracovnej porady
